Előterjesztés: Zalakaros Város Önkormányzata Képviselőtestülete 2022. december 15-én tartandó ülésére

Napirend címe: 2023. évi belső ellenőrzési terv

Készítette: Horváthné Juhász Barbara pénzügyi osztályvezető

Tisztelt Képviselőtestület!
A belső ellenőrzés működtetését az Mötv. 119. §-a a jegyző kötelező feladatai között nevesíti.
(3) A jegyző köteles - a jogszabályok alapján meghatározott - belső kontrollrendszert működtetni, amely biztosítja a helyi önkormányzat rendelkezésére álló források szabályszerű, gazdaságos, hatékony és eredményes felhasználását.

(4) A jegyző köteles gondoskodni - a belső kontrollrendszeren belül - a belső ellenőrzés működtetéséről az államháztartásért felelős miniszter által közzétett módszertani útmutatók és a nemzetközi belső ellenőrzési standardok figyelembevételével. A helyi önkormányzat belső ellenőrzése keretében gondoskodni kell a felügyelt költségvetési szervek ellenőrzéséről is.

(5) A helyi önkormányzatra vonatkozó éves ellenőrzési tervet a képviselő-testület az előző év december 31-éig hagyja jóvá.

A költségvetési szervek belső kontrollrendszeréről és belső ellenőrzéséről szóló 370/2011. (XII.31.) kormányrendelet szerint: 
3. § A költségvetési szerv vezetője felelős a belső kontrollrendszer keretében – a szervezet minden szintjén érvényesülő – megfelelő

a) kontrollkörnyezet,

b) kockázatkezelési rendszer,

c) kontrolltevékenységek,

d) információs és kommunikációs rendszer, és

e) nyomon követési rendszer (monitoring)

kialakításáért, működtetéséért és fejlesztéséért.

Zalakaros Város Önkormányzata 2023. évre a Numerikus Szumma Kontroll Kft.-vel kötött megbízási szerződést az ellenőrzési feladatok elvégzésére.

A belső ellenőr a fenti jogszabályok előírásait figyelembe véve következő ellenőrzések lefolytatását javasolja:
Az Önkormányzat esetében:
     I. Folyamatba épített ellenőrzés működésének vizsgálata (2023. május)

  II.  A 2022. évi mérleg alátámasztásának ellenőrzése a Zalakarosi Óvoda és Bölcsőde intézményben (2023. június)
       III.  A helyi iparűzési adó kivetésének és beszedésének ellenőrzése (2023. augusztus)
       IV. A kockázatkezelési rendszer kialakításának ellenőrzése (2023. szeptember)
        V. A 2022. évi leltár szabályszerűségének ellenőrzése (2023. október)
A Közös Önkormányzati Hivatal vonatkozásában:

I. A cafeteria rendszer működésének vizsgálata (2023. július)
Fentiek figyelembevételével a belső ellenőr a 2023. évi belső ellenőrzési tervet jelen előterjesztés melléklete szerinti tartalommal elkészítette.
Tisztelettel kérem a Képviselő-testületet, hogy a 2023. évi belső ellenőrzési tervet az előterjesztés melléklete szerinti tartalommal jóváhagyni szíveskedjen!
Határozati javaslat: 

A Képviselő-testület 

1./ az Önkormányzat 2023. évi belső ellenőrzési tervét a melléklet szerinti tartalommal jóváhagyja.
2./ a pénzügyi fedezetet az önkormányzat 2023. évi költségvetésében biztosítja. 

Határidő: 2022. december 31.
Felelős: Dr. Szentgyörgyvölgyi Eszter jegyző
Operatív felelős: Horváthné Juhász Barbara pénzügyi osztályvezető
A Képviselő-testület
1./ a Zalakarosi Közös Önkormányzati Hivatal 2023. évi belső ellenőrzési tervét a melléklet szerinti tartalommal jóváhagyja.
2./ a pénzügyi fedezetet a hivatal 2023. évi költségvetésében biztosítja. 

Határidő: 2023. december 31.

Felelős: Dr. Szentgyörgyvölgyi Eszter jegyző
Operatív felelős: Horváthné Juhász Barbara pénzügyi osztályvezető

Zalakaros, 2022. december 5.

